open-index/open-wikipedia-markdown huggingface dataset:
எடுவர்டோ செர்ரா

**எடுவர்டோ செர்ரா** (*Eduardo Serra*, பிறப்பு: அக்டோபர் 2, 1943) ஓர் ஒளிப்பதிவாளர் ஆவார். இவர் போர்த்துகல் நாட்டின் லிஸ்பனில் பிறந்தவர். இரு முறை தனது ஒளிப்பதிவிற்காக ஆஸ்கார் விருதிற்குப் பரிந்துரைக்கப்பட்டிருகிறார்.

இவர் 1960 முதல் 1963 வரை பொறியியல் படிப்பை *லிஸ்பன் இன்ஸ்ட்டிட்டியூட்டோ சுப்பீரியர் டெக்னிக்கோ* வில் (Lisbon's Instituto Superior Técnico) படித்தார். மாணவர் புரட்சியில் ஈடுபட்டதால் நாட்டை விட்டு வெளியேறினார். பின்னர் அவர் பிரான்ஸ் நாட்டிற்குக் குடிபெயர்ந்தார். அங்கு *வாகிரார்ட் பிலிம் ஸ்கூலில்* (Vaugirard film school) படித்தார். 1966 ஆம் ஆண்டு பட்டப் படிப்பை முடித்தார். பின்னர் இரண்டாம் பட்டப்படிப்பாக *வரலாற்றுக் கலை மற்றும் கட்டிடக்கலை*யில் (Art History and Archeology) கல்வியை முடித்தார்.
*ப்ளட் டையமண்ட்* (Blood Diamond-2006), *ஹாரி பார்ட்டர் அண்டு டெட்லி ஹாலோஸ்-பாகம் 1* (Harry Potter and the Deathly Hallows– Part 1-2010) மற்றும் *டெட்லி ஹாலோஸ்- பாகம் 2* (Deathly Hallows – Part 2-2011) ஆகியவை இவர் பணியாற்றிய முக்கியத் திரைப்படங்கள் ஆகும்.

## வெளி இணைப்புகள்
*எடுவர்டோ செர்ரா

## மேற்கோள்கள்

பகுப்பு:திரைப்பட ஒளிப்பதிவாளர்கள்
பகுப்பு:1943 பிறப்புகள்
பகுப்பு:வாழும் மக்கள்
வேலம்மா

**வேலம்மா** (வேலம்மா லட்சுமி) என்பவர் இந்திய பாலுணர்வுக் கிளர்ச்சியக வரைச்சித்திர கற்பனைக் கதாப்பாத்திரம் ஆவார். முதல் இந்திய பாலுணர்வுக் கிளர்த்தியக வரைச்சித்திமான சவிதா பாபியைத் தொடர்ந்து தென்னிந்திய பெண்ணாக இக்கதாப்பாத்திரம் வடிவமைக்கப்பட்டது.

காமிக் மசாலா நிறுவத்தின் ஓவியர் இலஷ் வலினுர் இக்கதாப்பாத்திரத்திற்கு வடிவமைப்புக் கொடுத்தார்.

## இவற்றையும் காண்க
* வரைகலை
* பாலுணர்வுக் கிளர்ச்சியம்

## ஆதாரங்கள்

## வெளி இணைப்புகள்
* 

பகுப்பு:வரைகலை கதாப்பாத்திரங்கள்
ஆன்ட் (டீசீ வரைசித்திரம்)

**ஆன்ட்** என்பது டீசீ காமிக்ஸ் வெளியிட்ட புனைகதை வரைகதை கதாப்பாத்திரம் ஆகும். டீன் டைட்டன்ஸ் எதிரானதாக இக்கதாப்பாத்திரம் உருவாக்கப்பட்டது. முதன்முதலாக செப்டம்பர் 1966 இல் டீன் டைட்டன்ஸ் (பதிப்பு 1) இருந்து  பாப் ஹனி மற்றும் நிக் கார்டி ஆகியோரால் இக்கதாப்பாத்தரம் அறிமுகம் செய்யப்பட்டது. 

## வெளி இணைப்புகள்
*DCU Guide: The Ant 

பகுப்பு:1966 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:டிசி வரைகதை மீநாயகன்கள்
முகாமுகம் (திரைப்படம்)

**முகாமுகம்** 1984 ஆம் ஆண்டில் வெளிவந்த மலையாளத் திரைப்படம் ஆகும். இத்திரைப்படத்தை எழுதி, இயக்கியவர் அடூர் கோபாலகிருஷ்ணன் ஆவார்.
## கதை
*கம்யூனிச* இயக்கத்தில் தீவிரமாக இருக்கும் ஒருவரின் மீது கொலைப்பழி சுமத்தப்படுவதனால் தலைமறைவாய் இருக்கும் அவர் மரணமடைந்து விட்டதாக அனைவரும் நினைக்கும் போது 10 வருடங்கள் கழித்து அவர் திரும்பி வரும்போது ஏற்படும் நிகழ்வுகள் தான் திரைப்படத்தின் மையக் கதை ஆகும். 
## நடிகர்கள்
* அசோகன்
* பி.கங்காதரன் நாயர்
* கிருஷ்ணன் குமார்
* விஸ்வநாதன்
* ஆலும்மூடன்
* அஜீஸ்
## விருதுகள்
* தேசிய திரைப்பட விருதுகள், இந்தியா 1984
 * சிறந்த இயக்குநர் -அடூர் கோபாலகிருஷ்ணன்
 * சிறந்த திரைக்கதையாசிரியர்-அடூர் கோபாலகிருஷ்ணன்
 * சிறந்த திரைப்படம்
 * சிறந்த ஒலிப்பதிவு
* *இண்டர்நேஷனல் பெடரேஷன் ஆஃப் பிலிம் க்ரிட்டிக்ஸ்* (International Federation of Film Critics)
## வெளி இணைப்புகள்
* முகாமுகம்

பகுப்பு:1984 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கன்னட எழுத்துருக்களின் பட்டியல்

கன்னட எழுத்துருக்களின் பட்டியல் கீழே தரப்பட்டுள்ளது.

## பட்டியல்
இது முழுமையான பட்டியல் அல்ல.
* அக்‌ஷர் யுனிகோடு
* கன்னட கஸ்தூரி
* பரக
* நுடி
* துங்கா (யுனிகோடு)
* லோகித் கன்னடம் (ரெட் ஹாட் லினக்சு)
* ஜனகன்னடா

## மேலும் காண்க
*தமிழ் எழுத்துருக்களின் பட்டியல்
*மலையாள எழுத்துருக்களின் பட்டியல்

பகுப்பு:கன்னடம்
மலையாள எழுத்துருக்களின் பட்டியல்

**மலையாள எழுத்துரு**க்களின் பட்டியல் கீழே தரப்பட்டுள்ளது.

## பட்டியல்
*அஞ்சலி
*மீரா
*நிலா
*ரச்சனா
*அக்‌ஷர்
*துயுதி
*கல்யாணி
*ரகு மலையாளம்
*சுருமா
*தூளிகா
*கார்த்திகா (ஒருங்குறி)
*ஹரிஸ்ரீ

## மேலும் காண்க
* தமிழ் எழுத்துருக்களின் பட்டியல்
* கன்னட எழுத்துருக்களின் பட்டியல்

பகுப்பு:மலையாளம்
வொன்டர் மேன்

**வொன்டர் மேன்** () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். ஸ்டான் லீ, டான் ஹேக் மற்றும் ஜாக் கிர்பி ஆகியோர் இக்கதாப்பாத்திரத்தினை உருவாக்கினர். இக்கதாப்பாத்திரம் அவென்ஜர்ஸ் #9 (அக்டோபர் 1964) முதன் முதலாக வெளியானது. 2012 இல் "சிறந்த 50 அவென்ஜர்ஸ்" பட்டியலில் 38 வது இடம் பெற்றார்.

## ஆதாரங்களும் மேற்கோள்களும்

## வெளி இணைப்புகள்
* Wonder Man at Marvel.com
* 

பகுப்பு:1964 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:1964ல் அறிமுகம் செய்யப்பட்டட வரைகலை கதாப்பாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
தொடர்க் குதை

**தொடர்க்குதை** (*serial port*) என்பது கணினியுடன் தொடர்ச்சாதனங்களை இணைக்கப்பயன்படும் ஒரு குதையாகும். தனிநபர் கணினி வரலாற்றில் மோடம், டெர்மினல் போன்றவற்றிற்குத் தரவு தொடர்க் குதை மூலம் கடத்தப்பட்டது. தொடர்க் குதை இல்லாத நவீன கணினிகளுக்கு RS232 தொடர்ச்சாதனங்களை இணைக்க தொடர்-யுஎஸ்பி மாற்றிகள் தேவைப்படலாம். தொடர்க் குதை இன்னும் சில இடங்களில் பயன்படுகிறது. குறிப்பாக தொழிற்சாலை தானியங்கி அமைப்புகள், அறிவியல் கருவிகள், கடைகள் போன்ற இடங்களில் பயன்படுகிறது. சர்வர் கணினிகள் தொடர்க்குதைகளை ஆய்ந்தறியும் ஒரு கட்டுப்பாட்டுப் பணியகமாகவும் பயன்படுத்தலாம்.

பகுப்பு:கணினிக் குதைகள்
ஸ்பைடர் வுமன் (பக்கவழி நெறிப்படுத்துதல்)

**ஸ்பைடர் வுமன்** என்ற தலைப்பில் உள்ள கட்டுரைகள்:

* **[[ஸ்பைடர் வுமன்]]** மார்வெல் நிறுவனத்தின் வரைகலை கதாப்பாத்திரம். 
* ஸ்பைடர் வுமன் (ஜெசிக்கா ட்ரேவ்), தற்போதைய ஸ்பைடர் வுமன்
**ஸ்பைடர் வுமன் (வரைகலை புத்தகம்), வரைகதைப் புத்தகம் ஜெசிக்கா ட்ரேவ் 
* ஜூலியா கார்பெண்டர், - முன்னாள் அவெஞ்சர்ஸ்களில் ஒருவர்
* ஸ்பைடர் வுமன் (மாட்டி பிராங்கிளின்),
* ''ஸ்பைடர் வுமன்'' (தொலைக்காட்சி தொடர்கள்)
* *[[தி ஸ்பைடர் வுமன்]]*, 1944 ஹர்லாக் ஹாலம்ஸ் திரைப்படம்

---
ஸ்பைடர் வுமன்

**ஸ்பைடர் வுமன்** () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க காமிக் புத்தகத்தில் வரக்கூடிய ஒரு புனைகதை கற்பனை பெண் மீநாயகன் கதாப்பாத்திரம் ஆகும். இந்தக் கதாப்பாத்திரத்தை ஆர்ச்சி குட்வின் மற்றும் மேரி செவெரின் ஆகியோர் உருவாக்கினர். ஸ்பைடர் வுமனின் முதல் தோற்றம் பிப்ரவரி 1977 இல் இருந்தது மார்வெல் ஸ்பாட்லைட் #32 என்ற கதையில் இருந்து அறிமுகப்படுத்தப்பட்டது. 

## ஆதாரங்களும் மேற்கோள்களும்

## வெளி இணைப்புகள்
* [Spider-Woman](http://marvel.com/universe/Spider-Woman_(disambiguation)) at the Marvel Universe
* Spider-Woman vol.4 online at Rucomics.info
* Spider-Woman at the Marvel Database Project
* 
* 
* 
* 
* 
* Spider-Woman sales figures for 1979–1982 at the Comics Chronicles

பகுப்பு:1978 வரைகதை கதாபாத்திரங்கள் 
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
காஸ்மாஸ் தொலைக்காட்சித் தொடர்

**காஸ்மாஸ்: ஒரு தனித்த  நீள் பயணம்** (*Cosmos: A Personal Voyage*) என்பது பதிமூன்று தொகுதிகளாக ஒளிபரப்பட்ட தொலைக்காட்சி நிகழ்ச்சியாகும். இந்நிகழ்ச்சியைக் கார்ல் சேகன் வழங்க,தொகுத்தவர்கள் கார்ல் சேகன், ஆன் துரியன் மற்றும் ஸ்டீவென் சார்த்தர் ஆவர்.இது வாழ்வின் தொடக்கம், அண்டத்தில் நம் புவியமைந்த  பரப்பார்வை  உட்பட அனேக அறிவியல் தகவல்களை அளிக்கிறது.

இதன் முதலாவது தொடர் 1980 ஆம் ஆண்டில்,  பொது ஒலிபரப்பு சேவை (Public Broadcasting Service) இனால் ஒலிபரப்புச் செய்யப்பட்டது. 2009 ஆம் ஆண்டு வரை, அதிகளவாக கேட்கப்படும் PBS தொடராக இருந்தது. இது *[[எமி விருது|எமி]]* (Emmy) *[[பிபொடி விருது|பிபொடி]]* (Peabody) போன்ற விருதுகளை பெற்றுக்கொண்டதோடு 60 நாடுகளிலும் ஒலிபரப்பு செய்யப்பட்டதுடன் 500 மில்லியன் மக்களாலும் பார்க்கப்பட்டது. இந் நிகழ்ச்சியைவைத்து ஒரு புத்தகமும் வெளியிடப்பட்டது.
 
## மேற்கோள்கள்

## வெளி இணைப்புகள்

* 
* The music of ''Cosmos'': a look at the music of Vangelis Papathanassiou
* A complete list of the ''Cosmos'' soundtrack music, based on the original cue sheets
* ''Cosmos'' DVD review on VideoVista

பகுப்பு:அமெரிக்கத் தொலைக்காட்சித் தொடர்கள்
வேளாக்குறிச்சி

**வேளாக்குறிச்சி** என்பது தமிழ்நாட்டின் 33வது மாவட்டமான கள்ளக்குறிச்சி மாவட்டத்தில் உள்ளது.

வேளாக்குறிச்சி ஊராட்சி
இது தமிழகத்தின் விழுப்புரம் மாவட்டத்தில் உள்ளது
வேளாக்குறிச்சி ஊராட்சி (Velakurichi Gram Panchayat), தமிழ்நாட்டின் விழுப்புரம் மாவட்டத்தில் உள்ள தியாகதுர்கம் வட்டாரத்தில் அமைந்துள்ளது.இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2382 ஆகும். இவர்களில் பெண்கள் 1200 பேரும் ஆண்கள் 1182 பேரும் உள்ளனர்.

வேளாக்குறிச்சி
—  ஊராட்சி  —
அமைவிடம்	
நாடு	 இந்தியா
மாநிலம்	தமிழ்நாடு
மாவட்டம்	விழுப்புரம்
ஆளுநர்	பன்வாரிலால் புரோகித்[1]
முதலமைச்சர்	 க. பழனிசாமி
மாவட்ட ஆட்சியர்	எம் . லட்சுமி இ. ஆ. ப. 
ஊராட்சித் தலைவர்	
மக்களவைத் தொகுதி	கள்ளக்குறிச்சி
மக்களவை உறுப்பினர்	
Dr. K. Kamaraj(அஇஅதிமுக)

சட்டமன்றத் தொகுதி	கள்ளக்குறிச்சி
சட்டமன்ற உறுப்பினர்	
பிரபு (அதிமுக)

மக்கள் தொகை	2,382
நேர வலயம்	IST (ஒ.ச.நே.+5:30)
அடிப்படை வசதிகள்	

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

அடிப்படை வசதிகள்	எண்ணிக்கை
குடிநீர் இணைப்புகள்	76
சிறு மின்விசைக் குழாய்கள்	8
கைக்குழாய்கள்	9
மேல் நிலை நீர்த்தேக்கத் தொட்டிகள்	4
தரைமட்ட நீர்தேக்கத் தொட்டிகள்	
உள்ளாட்சிக் கட்டடங்கள்	8
உள்ளாட்சிப் பள்ளிக் கட்டடங்கள்	1
ஊரணிகள் அல்லது குளங்கள்	6
விளையாட்டு மையங்கள்	1
சந்தைகள்	
ஊராட்சி ஒன்றியச் சாலைகள்	52
ஊராட்சிச் சாலைகள்	3
பேருந்து நிலையங்கள்	
சுடுகாடுகள் அல்லது இடுகாடுகள்	3

## கோயில்கள்
*அருள்மிகு முத்துமாரியம்மன் திருக்கோயில்
*அருள்மிகு மழைகுளி மாரியம்மன் திருக்கோயில்
*பஞ்சாயி அம்மன் திருக்கோயில்
*திரௌபதி அம்மன் திருக்கோயில்,
*ஐயனார் திருக்கோயில்
*சடையப்பார் திருக்கோயில்
*கங்கையம்மன் திருக்கோயில்
*பிள்ளையார் கோயில்கள் 
*பெருமாள் கம்பம்
*காளியம்மன் திருக்கோயில்
*பெரியாயி அம்மன் திருக்கோயில்
*ஆனந்தியம்மன் திருக்கோயில்.
*குழந்தை இயேசு தேவாலயம்

## மக்களின் தொழில்கள்

உழவுதொழில் முதன்மையான தொழிலாக விளங்குகிறது. பருத்தி, சோளம், துவரை, நெல், கரும்பு, மிளகாய், வெண்டை, முருங்கை, பனைமரத்து எண்ணெய் (பாமாயில்), கத்தரி, மருத்துவப்பயிர், தீவனப்பயிர், புளிச்சை, அவரை, உளுந்து போன்றவை பயிரிடப்படுகிறது.
கால்நடைகளான மாடு, ஆடு, கோழி, புறா ஆகியவை வளர்க்கப்படுகின்றன. கோழிப்பண்ணை ஒன்றும் இயங்கி வருகிறது. விவாசய கூலி வேலை செய்யும் தொழிலாளர்கள் அதிக அளவில் உள்ளனர்.

பகுப்பு:விழுப்புரம் மாவட்ட ஊராட்சிகள்
இந்திய திரைப்பட நூற்றாண்டு விழா

**இந்திய சினிமாவின் நூற்றாண்டுவிழா** தமிழ்நாட்டில் கொண்டாப்பட்டு வருகிறது. இந்திய சினிமாவின் நூற்றாண்டை முன்னிட்டு, சினிமா பிரபலங்களின் தபால் தலைகளை இந்திய அஞ்சல் துறை உலக தபால் தினத்தில் வெளியிட்டுள்ளது  

## தமிழ் திரையை சார்ந்தோர்
கவிஞர் கண்ணதாசன் மற்றும் நடிகர் நாகேஷுக்கும் முத்திரை வெளியாகியுள்ளது. நடிகையரில் நடிகை பானுமதியும் இந்த முத்திரைப் பட்டியலில் இடம்பிடித்திருக்கிறார்.

## சான்று

## வெளி இணைப்பு
* இந்திய சினிமா நூற்றாண்டு தபால் முத்திரைகள் - படத்தொகுப்பு

பகுப்பு:இந்திய சினிமா வார்ப்புருக்கள்
லக்சு

**லக்சு** (Lux ) என்பது ஒளியியலில் பயன்படும் ஓர் அலகு. ஒரு மீட்டர் ஆரமுள்ள ஒரு கோளத்ததின் மையப்புள்ளியிலுள்ள ஒரு திட்ட வத்தியிலிருந்து அக்கோளத்தின் பரப்பில் ஒரு வினாடியில் ஒரு சதுர மீட்டர் பரப்பு பெறும் ஒளியின் அளவாகும். இது மீட்டர் வத்தி எனவும் அழைக்கப்படும். இதன் குறியீடு lx என்பதாகும்.

லக்சு   =    ஒரு லூமன்\மீட்டர்²

## ஆதாரம்
A dictionary of science -ELBS

## மேற்கோள்கள்

பகுப்பு:ஒளியியல்
பகுப்பு:அலகுகள்
பேட்மேன்:மிஸ்ட்ரி ஆப் தி பேட்வுமன்

***பேட்வுமன்:மிஸ்ட்ரி ஆப் தி பேட்வுமன்*** என்பது 2003ல் வெளிவந்த இயங்குபடம் ஆகும். இது தி நியூ பேட்மேன் அட்வென்ச்சூர்ஐ அடிப்படையாகக் கொண்டு வெளிவந்தது. வார்னர் பிரதர்ஸ் அனிமேசன் நிறுவனம் அக்டோபர் 2003ல் அமெரிக்காவில் இதனை வெளியிட்டது.

*பேட்மேன்: மிஸ்டரி ஆப் தி பேட்வுமன்* நடுநிலையாக கருத்துகளைப் பெற்றது.

## ஆதாரங்களும் மேற்கோள்களும்

## வெளி இணைப்பு
* 
* 

பகுப்பு:2003 இயங்குபட திரைப்படங்கள்
பகுப்பு:பேட்மேன் இயங்குபட திரைப்படங்கள்
பகுப்பு:டீசி யுனிவர்ஸ் இயங்குபட திரைப்படங்கள்
பகுப்பு:2003 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
குமுக ஆதரவு வேளாண்மை

**சமுக ஆதரவு வேளாண்மை** (Community-supported agriculture - CSA) என்பது உள்ளூர் வேளாண்மைக்கும் நுகர்வுக்கும் ஆதரவு தரும் ஒரு பொருளாதார மாதிரி ஆகும்.  பலர் இணைந்து உள்ளூர் விவசாயிகளின் உற்பத்திக்கு ஆதரவு தரும் ஏற்பாடே இதுவாகும்.  உணவு உற்பத்தியின் பலன்களையும் இடர்களையும் உற்பத்தியாளர்களும் நுகர்வோரும் பகிர்ந்துகொள்வார்கள்.  பொதுவாக, சமுக உறுப்பினர்கள் பருவக் காலம் தொடங்க முன் எதர்பார்க்கப்படும் உற்பத்தியின் ஒரு பங்கினை வாங்குவர்.  அறுவடைக் காலத்தில் அந்தப் பங்குக்கு ஏற்ப குறிப்பிட்ட கால இடைவெளியில் நுகர்வோருக்கு உணவு வழங்கப்படும்.  பொதுவாக மரக்கறி, பழங்கள், தானியங்கள், மூலிகைகள், சுவைப்பொடுகள், முட்டை, தேன், பால், பால்பொருட்கள், இறைச்சி போன்ற பொருட்கள் இவ்வாறு வழங்கப்படுகிறது.

## மேற்கோள்கள்

பகுப்பு:வேளாண்மை
பகுப்பு:உள்ளூர் உணவு
செல்வர் ஆட்சி

**செல்வர் ஆட்சி** (*timocracy*) என்பது அரசாட்சி முறைமைகளில் சொத்து வைத்திருப்போருக்கு மட்டுமே அரசாளும் உரிமை உடைய அரசுமுறை ஆகும். இதன் மீக்கடுமையான வடிவமாக, சமூக, குடியுரிமைகளை முற்றிலும் துறந்து செல்வம் மட்டுமே அதிகாரம் பெறும் நிலையில், இது செல்வக்குழு ஆட்சி (plutocracy) எனப்படுகிறது.  செல்வக்குழு ஆட்சியில் பணம் படைத்தோர் தங்கள் அதிகாரத்தைக் கொண்டு தங்கள் பணத்தை மேலும் பெருக்க முயல்வர்.
## சொற்தோற்றம்
செல்வர் ஆட்சிக்கான பரவலான ஆங்கிலக் கலைச்சொல் *டிமோகிராசி* என்பதாகும்.இது  கிரேக்க சொற்களான  "விலை" அல்லது "மதிப்பு"என்ற பொருளுடைய *டிம்* (τιμή), என்பதிலிருந்தும், (ஆட்சியில் உள்ள) "ஆள்" என்ற வினைச்சொல் பொருளுடைய *-கிராசியா* என்பதிலிருந்தும் பெறப்பட்டது.
## செல்வராட்சியும் சொத்துக்களும்
செல்வர் ஆட்சியின் கருத்தை ஒட்டி கி.மு ஆறாம் நூற்றாண்டில் ஏதென்சில் சோலோன் சீராக்கப்பட்ட சிலவர் ஆட்சியை தமது அரசியலமைப்பில் அறிமுகப்படுத்தினார்.  இதுவே வலிந்து செல்வர் ஆட்சியை செயல்படுத்தியதாகத் தெரிந்த முதல் வடிவமாகும். இவரது சோலோனிய அரசியலமைப்பில் மக்கள்தொகையை நான்கு சமூக வகுப்புகளில் பிரித்தார்; அவரவர் சமூக வகுப்பைப் பொறுத்து அரசியல் உரிமைகளும் பொருளாதார பொறுப்புகளும் வழங்கப்பட்டன.இந்த நான்கு வகுப்புகளை ஒரு தனிநபர் ஆண்டுக்கு எத்தனை மரக்கால் (*புஷல்*) தானியங்களை உற்பத்தி செய்வார் என்பதைக் கொண்டு வரையறுத்தார். 

* **பென்டகோசியோமெடிம்னி** - "500 மரக்கால் விளைவிப்பவர்கள்", ஆண்டுக்கு 500 மரக்காலுக்கு மேல் விளைவிப்பவர்கள் படைத்தளபதிகளாக பொறுப்பேற்கலாம் 
* **இப்பையிசு** - குதிரைப்படை வீரர்கள், தங்களுக்கான குதிரையையும் ஆயுதங்களையும் தாங்களே கொண்டுவரக்கூடியவர்கள் - இவர்களது ஆண்டு விளைச்சல் 300 மரக்கால்களாக மதிப்பிடப்படது 
* **சீயுகிட்டெ** - விவசாயிகள், ஒரு சோடி மிருகங்களையாவது கொண்டவர்கள், ஆண்டு விளைச்சல்  200 மரக்கால்களாக மதிப்பிடப்பட்ட இவர்கள் ஈட்டி/கேடய வீரர்களாக, குடிமக்கள் வீரர்களாக (ஹோப்லைட்டுகள்)  பணி புரியலாம்.
* **தீடெசு** - உடல் உழைப்புத் தொழிலாளர்கள்

சோலோன் வரிவிதிப்பையும் சமூக வகுப்பிற்கேற்ப அமைத்திருந்ததாக நிக்கோலசு ஹெமாண்டு கருதுகிறார். கடைமட்ட தீடெசுக்களுக்கு வரி எதுவும் இல்லாமலும் மற்ற மூன்று வகுப்பினருக்கும் 6:3:1 என்ற வீதத்தில் வரி வசூலிக்கப்பட்டதாகவும் கூறுகிறார்.

## மேற்சான்றுகள்

பகுப்பு:அரசாட்சி முறைமைகள்
வேத் மேத்தா

**வேத் பிரகாசு மேத்தா** (*Ved Prakash Mehta*, பிறப்பு: மார்ச்சு 21, 1934) பிரித்தானிய இந்தியாவில் லாகூர் நகரில் பிறந்த ஓர் ஆங்கில எழுத்தாளர். ஐக்கிய அமெரிக்காவில் வாழ்ந்து வரும் இவர் நான்கு வயது குழந்தையாக இருக்கும்போதே மூளை உறையழற்சி (meningitis) நோயால் பாதிக்கப்பட்டுத் தன் கண் பார்வையை இழந்தார்.

இவரது தாய் சாந்தி மேத்தா குடும்பத்தலைவி. வேத் மேத்தா ஏழு குழந்தைகளில் ஐந்தாவதாகப் பிறந்தவர்.

வேத் மேத்தாவின் தந்தையார் ஒரு  மருத்துவர். எனவே தம் குழந்தைக்கு பல்வேறு   சிகிச்சைகளை செய்தார். அவை பலனளிக்கவில்லை. மும்பையில் பார்வையற்றோருக்கான ஒரு பள்ளியில் வேத் சேர்க்கப்பட்டார். பின்னர் ஆக்சுபோர்டு ,ஆர்வர்டு பல்கலைக் கழகங்களில் சேர்ந்து வரலாறு போன்ற பாடங்களில் தேர்ச்சி பெற்றார்.
வேத் மேத்தா அபார ஞாபக சக்தி கொண்டவர்.

1949 ஆம் ஆண்டு முதல் மேற்கத்திய நாடுகளில் வாழ்ந்தார். 1975 இல் அமெரிக்கக்  குடிமகன் ஆனார். 1957 ஆம் ஆண்டில் தம் வாழ்க்கை வரலாற்றை 'பேஸ் டு பேஸ்' என்னும் பெயரில் எழுதி ஓர் ஆங்கில நூலாக வெளியிட்டார்.

மொத்தம் 27 ஆங்கில நூல்களை எழுதியுள்ளார். நியூயார்க்கர் என்னும் ஆங்கில  இதழில் தொடர்ந்து கட்டுரைகள் எழுதி வந்தார். 2009ஆம் ஆண்டில் ராயல் இலக்கியக் கழகம் அவரை 'மதிப்புமிகு உறுப்பினர்' என்று கவுரவித்து விருது வழங்கியது.
தனக்கு கிடைத்த பட்டங்களை விட காந்தியடிகள் பிறந்த நாட்டில் பிறந்தவன் என்பதற்காகப் பெருமை கொள்பவர்.
தற்போது அமெரிக்காவில் வசித்து வருகிறார்.இவருக்கு இரண்டு மகள்கள் உள்ளனர்.

## நூல்கள்
இவர் ஆங்கிலத்தில் 27 நூல்கள் எழுதியுள்ளார்.

## வெளி இணைப்புகள்
*http://www.vedmehta.com/
*1986 audio interview with Ved Mehta  by Don Swaim
*A guide to the Ved Mehta Papers at the Beinecke Rare Book and Manuscript Library

பகுப்பு:1934 பிறப்புகள்
பகுப்பு:இந்திய எழுத்தாளர்கள்
பகுப்பு:இந்திய அமெரிக்கர்கள்
பகுப்பு:வாழும் மக்கள்
பகுப்பு:மகாராட்டிர எழுத்தாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
செசாரியா கடற்கரையோரம்

**செசாரியா கடற்கரையோரம்** (*Caesarea Maritima*) என்பது செசாரியா நகருக்கு அருகில் இசுரேலிய கடற்கரையில் அமைந்துள்ள தேசிய பூங்கா. பண்டைய செசாரியா கடற்கரையோர நகரும் துறைமுகமும் ஏறக்குறைய கி.மு 25–13 இல் முதலாம் ஏரோதினால் அமைக்கப்பட்டது. இந்நகர் உரோம இறுதிப்பகுதி மற்றும் பைசாந்திய காலத்தில் மக்கள் குடியேற்றமாகவிருந்தது. இதன் இடிபாட்டு எச்சங்கள் இசுரேலின் மத்திய தரைக்கடல் பகுதியில் காணப்படுகின்றது. கோடை காலத்தில் இப்பூங்காவிற்கு மக்கள் அதிகம் வருகின்றனர்.

## வெளியிணைப்புகள்

*''Jewish Encyclopedia'': Cæsarea by the Sea
*
*PBS Frontline – Caesarea Maritima
*Archaeology:
**Archaeology of Caesarea
**Pilate inscription
*Photos:
**Photo gallery of Caesarea Maritima
**Photo gallery of Caesarea Maritima

பகுப்பு:இசுரேலிலுள்ள கட்டடங்களும் கட்டமைப்புக்களும்
சாச்சி 420

**சாச்சி 420** (ஆங்கிலம்:The Trickster Aunt/Chachi 420) இது ஓர் இந்திய இந்தி மொழித் திரைப்படமாகும். கமல்ஹாசன் இயக்கத்தில் டிசம்பர் 19, 1997 ஆம் ஆண்டு வெளியானது. இத்திரைப்படத்தில் கமல்ஹாசன், தபூ, நாசர், அம்ரீஷ் புரி, ஓம் பூரி, மற்றும் பலர் நடித்துள்ளனர். மேலும் இத்திரைப்படம் நவம்பர் 10, 1996 ஆம் ஆண்டு கமல்ஹாசன், மற்றும் மீனா நடித்த **[[அவ்வை சண்முகி]]** என்னும் தமிழ் திரைப்படத்தின் மறுஆக்கமாகும்.

## உருவாக்கம்
முதலில் இத்திரைப்படம் 1996 ஆம் ஆண்டு **[[அவ்வை சண்முகி]]** என்ற தலைப்பில் தமிழிலும், **பாமனே சத்யபாமனே** என தெலுங்கிலும் வெளியானது. பின்னர் 1997 ஆம் ஆண்டு இந்தியில் **சாச்சி 420** என்ற பெயரில் மறுஆக்கம் செய்யப்பட்டு வெளியானது. மேலும் இத்திரைப்படத்தில் கமல்ஹாசன் அவர்களின் மகளும் நடிகையுமான சுருதி ஹாசன் **சாகோ கோரி** எனத் தொடங்கும் பாடலைப் பாடியுள்ளார்.

## மேற்கோள்கள்

## வெளியிணைப்பு
* 

பகுப்பு:1997 இந்தித் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்திய இந்தித் திரைப்படங்கள்
யாட் வசெம்

**யாட் வசெம்** (*Yad Vashem*; எபிரேயம்: יָד וַשֵׁם) என்பது பெரும் இன அழிப்பினால் பலியாகிய யூதர்களுக்காக இசுரேலினால் உருவாக்கப்பட்ட உத்தியோக பூர்வமாக நினைவிடம். இது இசுரேலிய சட்ட மன்றத்தினால் ஏற்றுக்கொள்ளப்பட்ட "யாட் வசெம் சட்டம்" மூலம் 1953 இல் நிர்மாணிக்கப்பட்டது. 


Jerusalem-Yad VaShem-04-2010-gje.jpg
Jerusalem-Yad VaShem-10-Halle der Erinnerung innen-2010-gje.jpg
Jerusalem-Yad VaShem-18-Kindergedenkstaette-2010-gje.jpg
Jerusalem-Yad VaShem-24-Janusz Korczak-2010-gje.jpg
Jerusalem-Yad VaShem-26-Tal der Gemeinden-2010-gje.jpg
Jerusalem-Yad VaShem-40-Tal der Gemeinden-Italien-2010-gje.jpg
Jerusalem-Yad VaShem-48-Tal der Gemeinden-Durchgang-2010-gje.jpg


## வெளி இணைப்பு

* The official Yad Vashem website
* The official Yad Vashem website

பகுப்பு:இசுரேலிலுள்ள கட்டடங்களும் கட்டமைப்புக்களும்
டெராகெர்ட்சு கதிரியக்கம்

இயற்பியலில், **டெராகெர்ட்சு கதிரியக்கம்** (*terahertz radiation* அல்லது *submillimeter radiation*, **டெராகெர்ட்சு கதிர்கள்** (*terahertz waves*, **டெராகெர்ட்சு ஒளி**, **T-கதிர்கள்**, (*THz*) என்பது மின்காந்த அலைத் தொகுதியில் அதிர்வெண் 0.3 முதல் 3&nbsp;டெராகெர்ட்சு (THz,  10^12 எர்ட்சுகள்)) அதிர்வெண்ணைக் கொண்ட ஒரு சிறு பகுதியாகும். இவைகளின் அலைநீளம் ஒரு மில்லிமீட்டரை விடவும் குறைவு. இவைகள் உயர் அதிர்வெண்ணுடைய நுண்ணலைகளுக்கும் (micro waves ) அகச்சிகப்பு அலைநீளத்திற்கும் இடைப்பட்டன ஆகும். இவைகளை நேரடியாக அளவிடமுடியாது. 10,000 பாகைக்கும் அதிகமான வெப்பநிலையிலுள்ள பொருட்கள் இவ்வகையான கதிர்களை உமிழ்கின்றன.

உடையில் மறைத்து எடுத்துச் செல்லும் பொருட்களைக் கண்டறிய, விமான நிலையங்களில் இக்கதிர்கள் பயன்படும். உணவுப்பொருட்கள் பதப்படுத்தும் தொழில்சாலைகளில், பெட்டிகளைத் திறக்காமலே சோதனை செய்யமுடியும். உலோகமல்லாத பொருட்களை சேதமில்லாமல் பரிசோதனை செய்ய உதவும். அயனியாக்கும் பண்பில்லை. அதனால் ஏற்படும் தீய விளைவுகள் பற்றிய அச்சம் இல்லை.

## வெளி இணைப்புகள்
*Terahertz radiation: applications and sources  by Eric Mueller

பகுப்பு:மின்காந்தவியல்
பகுப்பு:மின்காந்த நிழற்பட்டை
ஐலா கீட்டோ

**ஐலா கீட்டோ** (*Aila Inkeri Keto*, பிறப்பு: மார்ச் 14, 1943) ஆத்திரேலியாவின் குயின்ஸ்லாந்து மாநிலத்தில் மழைக்காடுகள் பாதுகாப்பு அமைப்பின் நிறுவனரும், அதன் தலைவரும் ஆவார். இவ்வமைப்பு இப்போது *ஆத்திரேலிய மழைக்காடுகள் பாதுகாப்பு அமைப்பு* என அழைக்கப்படுகிறது. இவர் ஆத்திரேலியாவின் குயின்ஸ்லாந்து மாநிலத்தில் பிறந்தவர். உயிர் வேதியியல் படிப்பை முடித்து குயின்ஸ்லாந்து பல்கலைக்கழகத்தில் பணிபுரிந்தார். இவர் 1994, 2000, 2001 ஆம் ஆண்டுகளில் ஆத்திரேலியாவில் விருதுகள் வழங்கப்பட்டு கெளரவிக்கப்பட்டார்.  2005 ஆம் ஆண்டு *வால்வோ சுற்றுச்சூழலியல் விருது* (Volvo Environment Prize) இவருக்கு வழங்கப்பட்டது.

## மேற்கோள்கள்

பகுப்பு:ஆத்திரேலிய சுற்றுச்சூழல் செயற்பாட்டாளர்கள்
பகுப்பு:1943 பிறப்புகள்
பகுப்பு:வாழும் மக்கள்
அமோரி லோவின்சு

**அமோரி லோவின்ஸ்** (Amory Bloch Lovins, பிறப்பு: நவம்பர் 13, 1947) அமெரிக்காவைச் சார்ந்த இயற்பியலாளர் ஆவார். இவர் அமெரிக்காவின் வாசிங்டன் நகரில் பிறந்தவர் ஆவார். இவர் சுற்றுச்சூழல் அறிஞர், எழுத்தாளர், *ராக்கி மவுண்டன் இன்ஸ்ட்டிட்டியூட்*(Rocky Mountain Institute) தலைவர் மற்றும் தலைமை விஞ்ஞானியாகவும் அறியப்படுகிறார். இவர் 40 வருடங்களாக *சக்தி கொள்கை*(energy policy) வகுப்பாளராக ஆய்வுகள் செய்து வருகிறார். உலகின் செல்வாக்கான மனிதர்களுள் இவரும் ஒருவர் என டைம் பத்திரிகை இவரது பெயரை 2009 ஆம் ஆண்டு குறிப்பிட்டிருந்தது. இவர் பல்வேறு *கெளரவ முனைவர்* (honorary doctorates) பட்டங்களையும், விருதுகளையும் பெற்றுள்ளார். 19 புத்தகங்களை வெளியிட்டுள்ளார். 8 நாடுகளுக்கு 'சக்தி கொள்கை''(energy policy) தொடர்பான ஆலோசனைகளையும் வழங்கியுள்ளார்.
## வெளி இணைப்புகள்
* அமோரி லோவின்ஸ் 
## மேற்கோள்கள்

பகுப்பு:அமெரிக்க சுற்றுச்சூழல் செயற்பாட்டாளர்கள்
பகுப்பு:அமெரிக்க இயற்பியலாளர்கள்
பகுப்பு:1947 பிறப்புகள்
பகுப்பு:வாழும் மக்கள்
லலித மகால்

**லலித மகால்** (Lalitha Mahal) இது இந்தியாவின் கர்நாடக மாநிலம் மைசூர் சாமுண்டி மலை அருகில் அமைந்துள்ள அரண்மனை ஆகும்.

இது 1921 ல் மைசூரை ஆண்ட மன்னர் நான்காம் கிருட்டிண உடையாரால் கட்டப்பட்டது. இதன் தளம் மற்றும் படிக்கட்டுகள் இத்தாலி பளிங்கு கற்களினாலும், (தொங்கும்) சர விளக்கு பெல்ஜியம் படிக கண்ணாடியிலும் ஆனது, தரை விரிப்புகள் பாரசீகக் கம்பளம் கொண்டு அழகூட்டப்பட்டுள்ளது.  

## சொகுசு தங்கும் விடுதி
இது தற்போது இந்திய சுற்றுலா கழகத்தின் சொகுசு தங்கும் விடுதியாக செயல்படுகின்றது


Lalith Mahal Mysore1.JPG|படிக்கட்டுகள் இத்தாலி பளிங்கு
File:Lalitha Mahal Palace Hotel, Mysore.jpg|படிக்கட்டுகள் இத்தாலி பளிங்கு
File:Lalitha Mahal Palace Hotel, Mysore1.jpg|பெல்ஜியம் படிக கண்ணாடி
File:Lalitha Mahal Palace Hotel, Mysore2.jpg
File:Lalitha Mahal Palace Hotel, Mysore3.jpg| சுழல் படிக்கட்டு
File:Lalitha Mahal Palace Hotel, Mysore6.jpg
Lalith Mahal Mysore3.JPG
Billiards Room of Lalitha Mahal Palace Hotel.JPG
File:Lalitha Mahal Palace Hotel, Mysore7.jpg
File:Lalitha Mahal Palace Hotel, Mysore8.jpg
File:Mysore India.jpg



## மேற்கோள்கள்

## வெளி இணைப்புகள்
* Lalitha Mahal Palace Hotel 

பகுப்பு:கர்நாடக மாநிலத்திலுள்ள அரண்மனைகள்
பகுப்பு:மைசூர்
பகுப்பு:இந்திய பாரம்பரிய விடுதிகள்
குமரகம் பறவைகள் சரணாலயம்

**குமரகம் பறவைகள் சரணாலயம்** (Kumarakom Bird Sanctuary) *வேம்பநாடு பறவைகள் சரணாலயம்* என்றும் அழைக்கப்படும்.  இந்தச் சரணாலயமானது வேம்பநாடு ஏரிக்கரையில் அமைந்துள்ளது. இது உப்பங்கழியில் அமைந்துள்ளது. பல்வேறு நாட்டு இடம் பெயர் பறவைகள் இங்கு வருகின்றன. பறவையியல் ஆர்வலர்களின் முக்கியப் பகுதியாக இது விளங்குகிறது. 

## வரலாறு
*ரப்பர்* மரத் தோட்டமாக இருந்தது ஆங்கிலேயரால் பறவைகள் சரணாலயமாக மாற்றப்பட்டது. இதை முன்னர் *பேக்கரின் தோட்டம்*(Baker’s Estate) என அழைத்தனர்.

## அமைவிடம்
இந்தச் சரணாலயமானது 14 ஏக்கர்கள் (57,000 சதுர மீர்ட்டர்கள்) பரப்பளவில் அமைந்துள்ளது. இது கோட்டயம் நகரிலிருந்து 14 கிலோமீட்டர்கள் தொலைவில் அமைந்துள்ளது.

## மேற்கோள்கள்

பகுப்பு:கேரளத்தின் பறவை புகலிடங்கள்
பகுப்பு:கோட்டயம் மாவட்டத்திலுள்ள சுற்றுலாத் தலங்கள்
பகுப்பு:இந்தியாவில் உள்ள பறவைகள் காப்பகங்கள்
புதுச்செந்நெறியியம்

**புதிய செந்நெறியியம்** என்பது, காட்சிக் கலைகள், இலக்கியம், நாடகம், இசை, கட்டிடக்கலை போன்றவை சார்ந்தனவும், பண்டைக் கிரேக்கம், பண்டைய உரோம் ஆகியவற்றின் கலை பண்பாடுகளை அடிப்படையாகக் கொண்டனவுமான இயக்கங்களைக் குறிக்கும். முக்கியமான புதுச் செந்நெறியிய இயக்கம் 18 ஆம் நூற்றாண்டின் அறிவெளிக் காலத்துடன் பொருந்தியிருந்ததுடன் 19 ஆம் நூற்றாண்டின் தொடக்கப் பகுதிவரை தொடர்ந்து இருந்தது. இது அக்காலத்தில் எழுச்சிபெற்ற புனைவியத்துடன் போட்டியிட்டது. கட்டிடக்கலையில் இந்த இயக்கத்தின் தாக்கம் 19, 20 ஆம் நூற்றாண்டுகளிலும் 21 ஆம் நூற்றாண்டிலும் தொடர்ந்து இருப்பதைக் காணலாம். 

பகுப்பு:கலை இயக்கங்கள்
காசி மலை

**காசி மலை** (The Khasi Hills) காரோ-காசி மலைத் தொடரின் ஒரு பகுதியாகும். இது இந்தியாவின் மேகாலயா மாநிலத்தில் அமைந்துள்ளது. இது *பட்காய்* பகுதியிலும் அமைந்துள்ளது. இம்மலைப்பகுதியானது 1970 ஆம் ஆண்டிற்கு முன் அசாம் மாநிலத்தின் ஒரு பகுதியாக இருந்தது. இம்மலை சூழலியல் பகுதியாகும். இது அமைந்திருக்கும் மாவட்டம் *காசி மலை மாவட்டம்* ஆகும். இம்மலையிலுள்ள உயர்ந்த சிகரம் *லும் ஷைலோங்* 1968 மீட்டர்கள் உயரமுடையது. இதன் அமைவிடம்  25° 35′ 0″ வடக்கு, 91° 38′ 0″ கிழக்கு ஆகும்.

## மேற்கோள்கள்

பகுப்பு:மேகாலயா
பகுப்பு:இந்திய மலைகள்
கபலா

200px|thumbnail|வலது|கபலா வாழ்வின் மரம்
**கபலா** (*Kabbalah*, , அர்த்தம் "பெறுதல்/பாரம்பரியம்"; வேறுபட்ட ஒலிப்பெயர்ப்புக்கள் உள்ளன.) என்பது யூதத்தில் உருவாகிய ஓர் மறைபொருள் முறை, ஒழுங்குமுறை மற்றும் சிந்தனை முறையாகும். யூதத்திலுள்ள பாரம்பரிய கபலாக்கள் (கபலாவில் ஈடுபட்டவர்கள்) "மெகுபல்" (*Mekubal*) என அழைக்கப்படுவர்.

## குறிப்புகள்

## வெளியிணைப்புகள்

* Cabala - the 1906 Jewish Encyclopedia's academic view
* Don Karr's Bibliographic Surveys of contemporary academic scholarship on all traditions of Kabbalah
* "What is Kabbalah?" - Article from Chabad-Lubavitch Hasidism at Chabad.org
* Kabbalah and Jewish Mysticism - Kabbalah article at JewFaq.org
* Kabbalah.com - Official site of the Kabbalah Centre
* Kabbalah.info - Official site of *Bnei Baruch*
* Kabbalah Red Bracelets - information about Kabbalah Bracelets, history and meaining
* Kabbalaonline.org - Orthodox kabbalah site
* Primary Source Texts

பகுப்பு:யூதம்
பகுப்பு:யூத கலாச்சாரம்
மாமியார் தேவை

**மாமியார் தேவை** என்பது ஜீ தமிழ் தொலைக்காட்சியில் 15 ஏப்ரல் 2013 முதல் 21 பெப்ரவரி 2014 ஆம் ஆண்டு முதல் திங்கள் முதல் வெள்ளி வரை இரவு 8 மணிக்கு ஒளிபரப்பான குடும்ப தொலைக்காட்சி நாடகத் தொடர் ஆகும். இது ஜீ மராத்தி தொலைக்காட்சி தொடரான 'மாலா சசு ஹவி ' என்ற தொடரின் மறு ஆக்கம் ஆகும்.

இந்த தொடரை குருவித்துறை கே.ஜே.தங்கபாண்டியன் மற்றும் சுலைமான் கே.பாபு ஆகியோர் இயக்க, யுவராணி, சுபலேகா சுதாகர், மகாலட்சுமி,  ஸ்ரிதிகா, குமரேசன், சுக்ரன், விஸ்வநாத், வந்தனா, சூசன், ரவி, அழகு, பத்மினி, மித்ரன், ஜி.கே.கலாதர், கே.நட்ராஜ் மற்றும் சோனியா போன்ற பலர் நடித்துள்ளனர். இந்தத் தொடர் 21 பெப்ரவரி 2014 அன்று 244 அத்தியாயங்களுடன் நிறைவு பெற்றது.

## சர்வதேச ஒளிபரப்பு
* இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:மராத்தியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
அர்ஜுன் (பாடகர்)

**அர்ஜுன்** எனும் மேடைப் பெயரால் அறியப்பட்ட **அர்ஜுன் குமாரசாமி** (*Arjun Coomaraswamy*) ஐக்கிய இராச்சியத்தைச் சேர்ந்த ஒரு பாடகரும், இசைக்கலைஞரும், நடிகரும் ஆவார். இவர் இலங்கையைப் பூர்வீகமாகக் கொண்டதுடன் தனது நான்காம் வயதில் ஐக்கிய இராச்சியத்தில் குடியேறினார்.

2019 இல் இவர் பாடி வெளியிட்ட "கடைசியாக ஒரு முறை" (*One Last Time*) என்ற ஆங்கிலப் பாடல் மில்லியனுக்கும் அதிகமானோரால் பார்க்கப்பட்டது. இப்பாடலை அவர் 2018 இல் இறந்த தனது நத்தாசா சந்து என்ற தனது மனைவியின் நினைவாக வெளியிட்டார்.

## வாழ்க்கைக் குறிப்பு
அர்ஜுன் இலங்கையில், கொழும்பு நகரில் தமிழ்த் தந்தைக்கும், சிங்களத் தாய்க்கும் பிறந்தார். தந்தை இந்திரஜித் குமாரசுவாமி இலங்கை மத்திய வங்கியின் முன்னாள் ஆளுநராகப் பணியாற்றியவர். மனைவி நத்தாசா சந்து ஒரு மருத்துவர். அர்ஜுனின் விளம்பரதாரராகவும், அவரது இசை வாழ்க்கையின் ஒரு பகுதியாகவும் இருந்து செயல்பட்டவர். 2018 செப்டம்பரில் மனைவி மாரடைப்பினால் இறந்தார். 2019 திசம்பர் 3 இல், மனைவியின் நினைவாக *One Last Time* என்ற பாடலை வெளியிட்டார். 2020 இல், இளம் வயதினரிடையே திடீர் மாரடைப்பு குறித்த விழிப்புணர்வைப் பரப்புவதற்காக அர்ஜுன், "இளம் வயதினருக்கு இருதய ஆபத்து" (Cardiac Risk in the Young, C.R.Y) என்ற அமைப்பின் பிரபல தூதராக நியமிக்கப்பட்டார். இந்த நோக்கத்திற்கான ஆதரவின் ஒரு பகுதியாக, அர்ஜுன் தனது மறைந்த மனைவியின் நினைவாக "நத்தாசாவிற்காக" என்ற தொண்டு நிகழ்ச்சியை ஏற்பாடு செய்தார்.

## இசைத்துறையில்
சிறுவயதிலேயே பல இசைக்கருவிகளைக் கற்றுக்கொண்ட அர்ஜுன் தனது பதின்ம வயதுக் காலத்தில் பாடல்களைப் பாடுவதிலும் இயற்றுவதிலும் கூடிய கவனம் செலுத்தத் தொடங்கினார். 2011ம் ஆண்டு வெளியாகிய வொய் திஸ் கொலவெறி டி பாடலை மீளாக்கம் செய்து ரிதம் அண்ட் புளூஸ் பாணியில் ஆங்கிலப் பாடலாக வெளியிட்டு பலர் மத்தியில் அறியப்பட்டார். இது 2013 சனவரியில் சுமார் எட்டு மில்லியன் பார்வைகளைக் கொண்டிருந்தது.

அர்ஜுன் சமகால மேற்கத்திய, கிழக்கு இசைகளின் இணைவுக்காகவும், தெற்காசிய இசையின் கூறுகளுடன் R&B ஐ இணைத்தமைக்காகவும்  பரவலாக அறியப்பட்டார்.

அர்ஜுன் இணைய நாடகம் ஒன்றில் நடிகராவும் நடித்து வருகின்றார். இதைவிட தற்போது அர்ஜுன் தென்னிந்திய இசையமைப்பாளர்களான அனிருத் போன்றவர்களுடன் இணைந்து வணக்கம் சென்னை போன்ற திரைப்படங்களில் பணியாற்றியுள்ளார்.

அர்ஜுன் ICC கிரிக்கெட் உலகக் கோப்பை 2011 க்கான அதிகாரப்பூர்வ தீம் பாடலைப் பாத்தியா மற்றும் சந்துஷுடன் இணைந்து பாடத் தேர்ந்தெடுக்கப்பட்டார்.

2012 ஆகத்தில், 2011 துடுப்பாட்ட உலகக்கோப்பைக்கான அதிகாரபூர்வக் கருத்திசைப் பாடலை பாத்தியா, சந்தூசுடன் இணைந்து பாடத் தேர்ந்தெடுக்கப்பட்டார். 2012 ஆகத்து மாதத்தில் கொழும்பு சுகததாச அரங்கில் நடைபெற்ற இலங்கைப் பிரீமியர் இலீகு போட்டிகளின் ஆரம்ப நிகழ்வுக்கான இசையை அர்ஜுன் தயாரித்து வழங்கியிருந்தார்.

## மேற்கோள்கள்

## வெளி இணைப்புகள்
*
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:ஆங்கிலேயப் பாடகர்கள்
பகுப்பு:இலங்கைத் தமிழ் இசையமைப்பாளர்கள்
பகுப்பு:பாடகர்கள்
பகுப்பு:ஈழத்துக் கலைஞர்கள்
ஐ யம் வித்யா (நூல்)

**ஐ யம் வித்யா** (*I am Vidya*), ஆங்கில மொழியில் எழுதப்பட்ட நூல். இதன் ஆசிரியர் லிவிங் ஸ்மைல் வித்யா. தனது என ஏற்றுக் கொள்ள முடியாத ஆணின் உடலில் வாழ்ந்த ஒரு பெண் தனது அடையாளத்தை நோக்கி மேற்கொண்ட வாழ்க்கைப் பயணத்தின் நிகழ்வுகளையும் வலிகளையும் விவரிக்கும் தன்வரலாறு இந்நூல். ஏழு இந்திய மொழிகளில் மொழிபெயர்க்கப்பட்டுள்ளது. 

## மேற்கோள்கள்

பகுப்பு:ஆங்கில நூல்கள்
புரதச் சிறு நீர்

**புரதச் சிறு நீர்** (*Proteinuria*) என்பது சிறுநீரில் அதிக அளவில் புரதம் காணப்படும் ஒரு நிலையாகும். இது சில நோய்களில் ஏற்படலாம். இதன் ஒருவகை  அல்புமின் சிறுநீர் (Albuminuria)  என்று அழைக்கப்படுகின்றது.  பொதுவாக ஒரு குறிப்பிட்ட குறைந்த அளவிலேயே அல்புமின் அல்லது புரதம் சிறுநீரில் காணப்படும். அல்புமின் முதன்மையான சுற்றோட்டப் புரதம் எனும் காரணத்தால் புரதச் சிறு நீர் பொதுவாக அல்புமின் சிறுநீர் என்று அழைக்கப்படுகின்றது. புரதச் சிறு நீர் உருவாக கலன்கோளம், சிறுநீரகத்தி ஆகியனவற்றில் ஏற்படும் பாதிப்புகள் காரணமாக இருக்கலாம் அல்லது குருதியில் மிகையாக புரதம் சேர்க்கப்படுவது காரணமாக இருக்கலாம்.

## மேற்கோள்கள்
 
பகுப்பு:சிறுநீரக நோய்கள்
நான், வித்யா (நூல்)

**நான், வித்யா** என்பது ஒரு தன்வரலாற்று நூல். இதன் ஆசிரியர் லிவிங் ஸ்மைல் வித்யா.  நூலாசிரியரின் வாழ்க்கைப் பயணத்தின் போராட்டங்களையும் அவரது எழுச்சியையும் விவரிக்கும் நூல் இது.

## மேற்கோள்கள்

## வெளி இணைப்புகள்
*நான் (சரவணன்) வித்யா
*‘நான் சரவணன் அல்ல வித்யா’ : ஒரு உரையாடல்

பகுப்பு:கிழக்குப் பதிப்பக நூல்கள்
கெனெசெட்

**கெனெசெட்** (*Knesset*)என்பது இசுரேலின் ஓரவை முறைமை தேசிய சட்டவாக்க அவை ஆகும். இசுரேலிய அரசாங்கத்தின் சட்டவாக்க அவை பிரிவின்படி, கெனெசெட் எல்லா சட்டங்களையும் அமுலாக்கி, நாட்டின் தலைவரையும் பிரதம மந்திரியையும் தெரிவு செய்து,  அமைச்சரவையினை அங்கீகரித்து, அரசாங்கத்தின் வேலைகளை மேற்பார்வை செய்கிறது. 

## உசாத்துணை

## வெளி இணைப்புகள்
* 

*Official website 
*Parliament building envisioned by Herzl, Boris Schatz and Richard Kaufmann
*Planning and Construction History in Photographs

பகுப்பு:இசுரேலிலுள்ள கட்டடங்களும் கட்டமைப்புக்களும்
சென்னை சர்வதேசத் திரைப்பட விழா

**சென்னை சர்வதேசத் திரைப்பட விழா** (*Chennai International Film Festival*, CIFF) என்பது தமிழ்நாடு மாநிலத்தில் சென்னை நகரில் 2002 ஆம் ஆண்டு முதல் நடத்தப்படும் பன்னாட்டுத் திரைப்பட விழா ஆகும். இவ்விழாவை இந்தியத் திரைப்படச் சங்கம் (ஐ.சி.ஏ.எஃப்) தமிழ்நாடு அரசு, தென்னிந்தியத் திரைப்பட வர்த்தக சபை மற்றும் இந்தியத் திரைப்பட அமைப்பும் உடன் இணைந்து நடத்துகின்றன.

## நோக்கம்
உலக அளவில் சிறந்த திரைப்படங்கள் இவ்விழாவின் போது திரையிடப்படும். உலக மக்களுக்கிடையே நட்புறவை உருவாக்கவும் அவர்களின் கலாச்சாரம் மற்றும் பண்பாடுகளை திரைப்படங்களின் மூலம் அறிந்து கொள்வதே இத்திரைப்பட விழாவின் நோக்கமாகும்.இது வரை 100 க்கும் அதிகமான திரைப்படங்கள் திரையிடப்பட்டுள்ளன.

## விருதுகள்
இவ்விழாவின் போது கீழ்க்கண்ட விருதுகள் வழங்கப்படுகின்றன.
* சிறந்த தமிழ்த் திரைப்படம்
* இரண்டாவது சிறந்த திரைப்படம்
* நடுவர்களின் சிறப்பு விருது
* இளைஞர்களுக்கான அமிதாப் பச்சன் விருது. (2013 முதல்)

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்பட விருதுகள்
பகுப்பு:தமிழக விருதுகள்
தென்னிந்தியத் திரைப்பட வர்த்தக சபை

**தென்னிந்தியத் திரைப்பட வர்த்தக சபை** (South Indian Film Chamber of Commerce- **SIFCC**) 1938 ஆம் ஆண்டு உருவாக்கப்பட்டது. இதன் தலைமை அலுவலகம் தமிழகத்தின் சென்னையில் அமைந்துள்ளது. இது *தமிழ்த் திரைப்பட வர்த்தக சபை*, *ஆந்திரத் திரைப்பட வர்த்தக சபை*, *கர்நாடகத் திரைப்பட வர்த்தக சபை* மற்றும் *கேரளத் திரைப்பட வர்த்தக சபை* ஆகியன இணைந்த அமைப்பாகும். தற்போது இதன் தலைவராக இருப்பவர் தெலுங்குத் திரைப்படத் தயாரிப்பாளர் சி. கல்யாண். தென்னிந்தியத் திரைப்பட வர்த்தக சபை சென்னை சர்வதேசத் திரைப்பட விழாவிற்கு உறுதுணையாய் இருக்கிறது.

## மேற்கோள்கள்

பகுப்பு:இந்திய அமைப்புகள்
பகுப்பு:இந்தியத் திரைப்படத்துறை
கதிர்வீச்சு புற்றுநோய் மருத்துவர்

கதிர் மருத்துவத்தில், **கதிர்வீச்சு புற்றுநோய் மருத்துவர்** (*Radiation Oncologist*) மிகவும் முக்கிய பங்கினை வகிக்கிறார். அனைத்துப் புற்று நோயாளிகளையும் எடுத்துக் கொண்டால், அவர்களில் 60% நோயாளிகள் ஏதாவது ஒரு நிலையில் கதிர் மருத்துவம் மூலம் பயனடைகின்றனர். கதிர் மருத்துவத்தில் சிறப்புப் பட்டம் பெற்றவரே இந்நோயாளிகளுக்கு கதிர் மருத்துவம் மேற்கொள்ள முடியும். இன்று பலநுட்பமான கருவிகள் பயன்பாட்டில் உள்ளன. எக்சு கதிர்களே அன்றி எலக்ட்ரான், புரோட்டான், பை மேசான், நியூட்ரான், மற்றும் கனமான கார்பன் போன்றவற்றின் அயான்கள் என்று பலவும் பயன்படுகின்றன. காமா கத்தி (Gamma knife), கணினிக் கத்தி (Cyber knife), போன்ற கருவிகளைப் பற்றியும் அறிந்திருக்க வேண்டும். கதிர் மருத்துவத்துடன் தொடர்புடைய கதிர் உயிரியல், மற்றும் அறுவை, வேதி மருந்துவ முறைகள் கதிர் மருத்துவத்திற்கு உறுதுணையாக உள்ளன. சிறப்புப் பயிற்சி இல்லாத மருத்துவர்களால் நல்ல மருத்துவம் சாத்தியப்படாது. இவற்றில் பயிற்சிப் பெற்றவரே கதிர் வீச்சு புற்றுநோய் மருத்துவராவார்.

## மேற்கோள்கள்

பகுப்பு:கதிர் மருத்துவம்
பகுப்பு:மருத்துவர்கள்
புது இசுரேலிய சேக்கல்

**** (*New Israeli Shekel*;  **') ([[நாணயக் குறியீடு|குறியீடு]]: **₪**; சுருக்கம்: **ש״ח** ஆங்கிலத்தில் **NIS**; [[ஐ.எசு.ஓ 4217|குறி]]: **ILS**) (பன்மை: ''shkalim'' (''சேக்கலிம்'') – שקלים சேக்கல்கள்;  அல்லது  **') என்பது இசுரேலிய அரசின் நாணயமாகும். ஒரு சேக்கல் 100 *அகோரொட்* (*agorot*; אגורות (ஒருமை. *இசுரேலிய அகோரா*, "agora", אגורה) என்பதைக் கொண்டிருக்கும். புது இசுரேலிய சேக்கல் 1 சனவரி 1986 முதல் 24 பெப்ருவரி 1980 முதல் 31 திசம்பர் 1985 வரை பாவனையில், 1000:1 என்ற விகிதாசார அளவில் இருந்த பழைய இசுரேலிய சேக்கலுக்குப் பதிலாக பயன்படுத்தப்படுகின்றது.

## உசாத்துணை

## வெளி இணைப்புகள்

* Bank of Israel catalogue of Israeli currency since 1948 
* Exchange rates since 1948 
* American Israel Numismatic Association
* Current Shekel Dollar Rate 
* ''Shaar yatzig'' – Official Rate gadget

பகுப்பு:இசுரேல்
கணிமை வரலாறு

20ஆம் நூற்றாண்டின் முன்னமே கணிப்பொறியியல் துறைக்கான முன்னேற்றம் துவங்கிவிட்டது. கணிதம் சார்ந்த கண்டுபிடிப்புக்களும் அதன் சார்ந்த வளர்ச்சியும் கணிப்பொறியியல் என்ற துறை வளர முன்னோடியாக இருந்தன.

## வரலாறு
பாபிலோனிய காலத்திலிருந்தே (இன்றைய ஈராக்)அதாவது 2700–2300 பி சி க்கு  முன்பே அபாகஸ்  என்ற கருவி பயன்பாட்டில் இருந்து வந்துள்ளது. 1901ல் அண்டிகைத்ரியா(Antikythera) என்ற தீவிலிருந்து  உடைப்பட்ட கிரேக்க கால கப்பலிலிருந்து இயந்திரவியல் சார்ந்த கணினி கிடைத்தது. இது பழங்காலத்தில் வானவியல் ஆய்விற்கு பயன்படுத்திப்படிருக்கலாம் என்று கருதப்படுகிறது.http://ccat.sas.upenn.edu/rrice/apagadgt.html

## மேற்கோள்கள்


பகுப்பு:கணினியியல்
செந்தமிழன்

**ம. செந்தமிழன்**, ஒரு திரைப்பட இயக்குநர். இவர் பாலை திரைப்படம் மற்றும் பல ஆவணப்படங்கள் இயக்கியுள்ளார். தமிழ்த் தேசியம், இயற்கை வேளாண்மை, ஈழ விடுதலை, சமூகவியல் என பல்வேறு தளங்களில் ஆய்வுகளையும், செயற்பாடுகளையும் மேற்கொண்டு வருபவர். இளந்தமிழர் இயக்கத்தின் செயற்குழு உறுப்பினராக உள்ள இவர், தஞ்சையில் இயற்கை வேளாண்மை செய்து வருகிறார்.

## வாழ்க்கைக் குறிப்பு
**செந்தமிழன்** தஞ்சாவூர் மாவட்டம் செங்கிப்பட்டி அருகிலுள்ள ஆச்சாம்பட்டி கிராமத்தைச் சேர்ந்தவர். இவருடைய தந்தை பெ. மணியரசன், தமிழ்த் தேசப் பொதுவுடைமைக் கட்சியின் தலைவரும், கட்சியின் கொள்கை இதழான தமிழ்த்தேசியத் தமிழர் கண்ணோட்டம் இதழின் ஆசிரியரும் ஆவார். செந்தமிழனின் மனைவி காந்திமதி ஒரு கல்லூரி பேராசிரியை மற்றும் தமிழ்த் தேசியத் தமிழர் கண்ணோட்டம் இதழின் ஆசிரியர் குழு உறுப்பினர்.

1990 களில் தன் பள்ளிப் பருவத்திலிருந்து தமிழக மாணவர் முன்னணி அமைப்பின் தீவிர செயற்பாட்டாளராக இருந்து, தமிழ்த் தேசிய ஆக்கத் திட்ட செயற்பாடுகளில் தம்மை ஈடுபடுத்திக் கொண்டவர். 1995 ஆம் ஆண்டு செயலலிதா நடத்திய உலகத் தமிழ் மாநாட்டிற்கு எதிராக சாகும் வரை உண்ணாநிலை மேற்கொண்டதன் காரணமாக திருச்சி சிறையில் அடைக்கப்பட்டவர். பல்வேறு அச்சு ஊடகங்களில் பணிபுரிந்தவர்.

## படைப்புகள்
ஆடு மேய்ப்பவர்களின் வாழ்வியலை சித்தரிக்கும் ‘ஆடோடிகள்’, மறைக்கப்பட்ட தமிழ்த் திரையுலகின் முன்னோடிகளைக் கண்டறிந்து சொல்லும் ‘பேசாமொழி’, நான்காம் ஈழப் போரில் காங்கிரஸ் அரசின் உதவிகளை ஆதாரங்களுடன் விளக்கி தமிழகமெங்கும் இளந்தமிழர் இயக்கத்தினரால் பரப்புரை செய்யப்பட்ட ‘தீர்ப்பு எழுதுங்கள்’ உள்ளிட்ட ஆவணப்படங்களை இயக்கியவர்.

தொலைக்காட்சித் தொடர்கள் மற்றும் அதன்வழியே தமிழ்நாட்டு பெண்களின் உளவியலை விளக்கும் ‘டிராகுலாவின் காதலிகள்;’, மனித சமூகத்தின் வளர்ச்சிப் படிநிலைகளையும், இன்றைய உலகமயமாதல் சூழலில் சமூகவியலையும், விளக்கிக் கூறும் ‘நிலம், பெண்ணுடல், நிறுவனமயம்;’ உள்ளிட்ட ஆய்வு நூல்களை எழுதியவர். ‘சிங்களத்தின் இறுதிப்போர்’, ‘வீழவில்லை விடுதலைப்புலிகள்’ உள்ளிட்ட ஈழவிடுதலைக் குறித்தான குறுநூல்களையும் எழுதியுள்ளார்.

தற்போது, திராவிடம் என்பது தென்னாட்டுப் பார்ப்பனர்களைக் குறிக்கும் சொல்லே என்பதனை விளக்கியும், ஆரியத்தின் ஒரு பிரிவே திராவிடம் என்பதனை வலியுறுத்தியும் ‘அலர்’ என்ற ஆய்வு நூலை எழுதி வருகிறார். தமிழ்த் தேசியத் தமிழர் கண்ணோட்டம் இதழில் தொடர்ச்சியாக கட்டுரைகள் எழுதிவருகின்றார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் தேசியர்கள்
பகுப்பு:தமிழ் ஆவணப்படக் கலைஞர்கள்
பகுப்பு:தஞ்சாவூர் மாவட்ட மக்கள்
டிமோன் அன்ட் பும்பா

**டிமோன் அன்ட் பும்பா** என்பது 1994ல் டிஸ்னி வெளியிட்ட தி லயன் கிங் திரைப்படத்தில் அறிமுகம் செய்யப்பட்ட பாலைவனக் கீரி மற்றும் காட்டுப் பன்றி வரைகலை கதாப்பாத்திரம் ஆகும். தி லைன் கிங். தி லைன் கிங் II: சிம்பாஸ் பிரைட், தி லைன் கிங் 1½ ஆகிய திரைப்படங்களிலும், தொலைக்காட்சி வரைகலை தொடர்களிலும் டிமோன் அன்ட் பும்பா கதாப்பாத்தரங்கள் தொடர்ந்து இடம்பெற்றன.

## ஆதாரங்கள்

பகுப்பு:தி லையன் கிங் கதாப்பாத்திரங்கள்
லிவிங் ஸ்மைல் வித்யா

**லிவிங் ஸ்மைல் வித்யா** (*Living Smile Vidhya*) ஒரு திருநங்கை ஆவார். தமிழ்நாட்டைச் சேர்ந்த இவர், திருநங்கைகளின் மேம்பாட்டிற்கான பணிகளில் ஈடுபட்டு வருபவர். கல்வியிலும், வேலை வாய்ப்பிலும் திருநங்கைகளுக்கு மூன்று சதவீதம் இடஒதுக்கீடு வேண்டும் என வழக்குப் பதிவுசெய்த திருநங்கைகளுள் இவரும் ஒருவர். தனது வாழ்க்கை அனுபவங்களை நான், வித்யா எனும் தனது நூலில் பதிவு செய்துள்ளார். இவர் திருநங்கைகளின் வாழ்க்கை பற்றிய ’கருவறைப் பூக்கள்’ என்ற திரைப்படத்தில் நடித்துள்ளார். 
## வாழ்க்கைக் குறிப்பு
1982 ஆம் ஆண்டு திருச்சியில் தன் பெற்றோருக்கு மூன்றாவது மகனாகப் பிறந்தார். இவருக்கு பெற்றோர் இட்ட பெயர் சரவணன். ஆண்பிள்ளை என்பதால் இரு சகோதரிகளுக்கும் கிடைக்காத கல்வியானது தனக்குப் பெற்றோரால் கண்டிப்புடன் அளிக்கப்பட்டதயும், சிறுவயதிலேயே தனது தாய், மற்றும் சகோதரிகள் போல இருப்பதில் தனக்கு விருப்பம் இருந்ததையும் நான், வித்யா எனும் தனது நூலில் கூறியுள்ளார். தனது நிலை குறித்த மனக் குழப்பங்களுக்கும் போராட்டங்களுக்கும் இடையே தஞ்சாவூர் பல்கலைக்கழகத்தில் மொழியியலில் முதுகலைப் பட்டம் பெற்றுள்ளார்.

தனது மனப் போராட்டங்களுக்குத் தீர்வுகாணும் பொருட்டு, வீட்டைவிட்டு வெளியேறி சென்னைக்கும், பின் அங்கிருந்து புனேக்கும் சென்றார். அங்கு வித்யா என்ற பெயரில் தன்னை ஒத்தவர்களுடன் சேர்ந்து வாழ்ந்த அவர் ஒரு காலகட்டத்தில் பால்மாற்று அறுவை சிகிச்சை செய்து கொண்டார். பிறகு புனேயிலிருந்து தமிழகத்திற்குத் திரும்பிவந்து சிறிதுகாலம் ஒரு கிராம வங்கியில் வேலை பார்த்தார்.

### பெயர் மாற்றம்
சரவணன் என்ற பெயரை ’லிவிங் ஸ்மைல் வித்யா’ என சட்டப்படி மாற்ற விண்ணப்பித்து நீண்டநாட்கள் போராட்டத்திற்குப் பின் அரசிதழில் புதுப்பெயரைப் பதிவு செய்வதில் வெற்றிபெற்றார். ஒலிக்கும் போது மகிழ்வைத் தரவேண்டும் என்பதற்காகத்தான் இப்பெயரைத் தேர்ந்தெடுத்ததாகக் கூறுகிறார் இவர்

### கலைத்துறையில்
அவரது விருப்பம் நாடகம் மற்றும் திரைத்துறையாக இருந்ததால் வங்கி வேலையை விட்டுவிட்டு மீண்டும் சென்னை சென்றார். கோலிவுட்டில் துணை இயக்குனராகப் பணியாற்றிய இவர் நாடங்களிலும் நடித்துள்ளார். திருநங்கைகளின் வாழ்க்கை நிகழ்வுகளைப் பிரதிபலிக்கும் கருவறைப் பூக்கள் என்ற தமிழ்த் திரைப்படத்தில் நடித்துள்ளார். இவர் அஃறிணைகள் என்ற ஆவணப்படத்தில் நடித்துள்ளார்.

### படைப்பு
தனது வாழ்க்கை வரலாற்றை புத்தகமாக எழுதியிருக்கிறார். ஆங்கிலம் மற்றும் சில இந்திய மொழிகளில் வெளிவந்த இந்நூல் தமிழிலில் கிழக்குப் பதிப்பகத்தாரால் வெளியிடப்பட்டுள்ளது. இவர் கவிதைகளும் எழுதியுள்ளார்.

## விருதும் உதவித்தொகையும்
நாடகங்களில் இவரது நடிப்புத் திறமைக்காக இவருக்கு பிரித்தானிய கவுன்சிலின் விருதும், சார்லஸ் வாலஸ்  இந்திய அறக்கட்டளையின் உதவித்தொகையும் கிடைத்துள்ளன. இதன்மூலம் இவருக்கு, ஜனவரி, 2014 முதல் லண்டன் பன்னாட்டு நடிப்புக் கலைப்பள்ளியில் (London International School of Performing Arts) ஆறுமாதகாலப் பயிற்சியைப் பெறும் வாய்ப்புக் கிடைத்துள்ளது.

## நாடக துறையில்
தற்போது பன்மை எனும் நாடகக் குழுவினை நடத்தி வருகிறார். இதில் திருநம்பியான ஜீ இம்மான் செம்மலர் மற்றும் ஏஞ்சல் கிளாடி ஆகியோருடன் இணைந்து குழுவினை நடத்தி வருகிறார். இந்த குழுவின் மூலம் Colour of Trans 2.0 எனும் நாடகத்தை நடத்திவருகிறார்கள். இந்த நாடகமானது சென்னை, பெங்களூரு, திருவனந்தபுரம், கோழிக்கோடு, திருச்சூர் மற்றும் ஹைதராபாத்  என பல ஊர்களில் நடத்தப்பட்டு வருகிறது.

## மேற்கோள்கள்

பகுப்பு:தமிழ் ந.ந.ஈ.தி எழுத்தாளர்கள்
பகுப்பு:தமிழக ந.ந.ஈ.தி எழுத்தாளர்கள்
பகுப்பு:தமிழ் ந.ந.ஈ.தி நடிகைகள்
பகுப்பு:திருநங்கை
பகுப்பு:1982 பிறப்புகள்
கிரமமுக்தி

**கிரம முக்தி** எனப்படுவது ஒருவன் இந்தப் பிறவியில் சீவ முக்தி அடைய இயலாவிட்டாலும், தான் செய்த புண்ணியத்தின் காரணமாக பிரம்ம லோகத்தை அடைந்து, அங்கு முழு ஆத்ம ஞானம் (பிரம்ம ஞானம்) அடைந்து விதேக முக்தி பெறுகிறான். இவ்வாறு கிரம முக்தி பெற்று பகவானை அடைந்தவன் மறுபிறவி எடுப்பதில்லை. எதை அடைந்தால் மறுபிறவி இல்லையோ, அதுதான் பிரம்மத்தின் (பகவானின்) இருப்பிடம்.

## உசாத்துணை
* பகவத் கீதை, அத்தியாயம் எட்டு
* பகவத் கீதை, அத்தியாயம் 18

## இதனையும் காண்க
* சீவ முக்தி
* விதேக முக்தி

பகுப்பு:இந்து மெய்யியல் கருத்துருக்கள்

பகுப்பு:இந்திய மெய்யியல்
மணி கிருஷ்ணசுவாமி

**மணி கிருஷ்ணசுவாமி** (பெப்ரவரி 3, 1930 - சூலை 12, 2002) தமிழகத்தைச் சேர்ந்த ஒரு கருநாடக வாய்ப்பாட்டு இசைக்கலைஞர் ஆவார்.

## குடும்பம்
1930 ஆம் ஆண்டு பெப்புருவரி 3ந் திகதி பிறந்த இவரது இயற்பெயர் மணி பெருந்தேவி என்பதாகும். இவரது தந்தையார் வேலூர் சங்கீத சபாவின் செயலாளராக இருந்த லக்‌சுமிநரசிம்மாச்சாரி ஆவார். மணி கிருஷ்ணசாமி ஆறு வயதாக இருந்தபோது அவரின் தாயார் மரகதவல்லி அவருக்கு வயலின் கற்றுக்கொடுத்தார். இவரின் கணவர் எம். கிருஷ்ணசாமி கலை நிகழ்ச்சிகள் ஏற்பாடு செய்பவராக பணியாற்றினார்.

## இசைப் பயிற்சி
இவரது இசைப் பயிற்சிக்கு முதல் ஆசானாக சங்கீத வித்துவானும் குடும்ப நண்பருமான கோபாலாச்சாரி அமைந்தார். தனது சிறு வயதிலேயே 500 பாடல்களுக்கு மேல் கற்றுக்கொண்டார். மேல்நிலைப்பள்ளி படிப்பு முடிந்ததும் சென்னை கலாசேத்திராவில் *சங்கீத சிரோமணி* வகுப்பில் சேர்ந்தார். இங்கே அவர் ருக்மணிதேவி, "டைகர்" வரதாச்சாரி, பாபநாசம் சிவன் போன்றோரின் தாக்கத்தினால் ஈர்க்கப்பட்டார். சங்கீத கலாநிதி விருது பெற்ற மைசூர் வாசுதேவாச்சாரியார், பூதலூர் கிருஷ்ணமூர்த்தி சாஸ்திரி, முசிரி சுப்பிரமணிய ஐயர், "டைகர்" வரதாச்சாரியார், பாபநாசம் சிவன் ஆகிய ஐந்து வித்துவான்களிடம் இவர் இசை பயின்றது ஒரு சிறப்பு அம்சமாகும். முசிரி சுப்பிரமணிய ஐயரின் பாணியையே இவர் பின்பற்றி பாடி வந்தார்.

## இசைப் பயணம்
1989 ஆம் ஆண்டு சோவியத் ஒன்றியத்திலும் 1991 ஆம் ஆண்டு செருமனியிலும் நடந்த இந்திய விழாக்களில் இசைக்கச்சேரி செய்ய இவரை அந்தந்த நாடுகளுக்கு இந்திய அரசு அனுப்பியது. இந்தியாவிலும் வெளிநாடுகளிலும் எண்ணற்ற இசைக் கச்சேரிகள் செய்திருக்கிறார். திருமலை திருப்பதி தேவஸ்தானம் இவரை ஆஸ்தான வித்துவானாக நியமித்திருந்தது.

இசை வல்லுனரான டாக்டர் வி.வி. ஸ்ரீவத்சாவா இவரைப் பற்றிக் கூறுகையில் "முசிரி பாணியின் பிரதிநிதியான மணி கிருஷ்ணசுவாமியின் பலம் நிரவல், பல்லவி, ஒப்படைப்பு என்பவற்றில் இருந்தது" என்று குறிப்பிட்டார். வித்துவான் மதுரை என். கிருஷ்ணன் கூறுகையில் "இசை சுருதி சுத்தம், சாகித்திய சுத்தம், காலப்பிரமாணம் என்பன அவரது இசையின் சிறப்பம்சம்" என்றார். இவர் பாடிய சௌந்தரியலகரி இசைப்பிரியர்கள் போற்றும் ஒரு இசைப் பெட்டகமாகும். முசிரி சுப்பிரமணிய ஐயர் நூற்றாண்டு விழாவின்போது கலாக்ஷேத்திராவில் உடன் கற்ற சுகுணா புருசோத்தமன், சுகுணா வரதாச்சாரி ஆகியோருடன் சேர்ந்து முசிரி இசை பாரம்பரியத்தின் மேலான அம்சங்களை பரவச்செய்தார்.

## விருதுகள்
*சங்கீத கலாநிதி விருது (1992)
*சங்கீத நாடக அகாதமி விருது (1987). வழங்கியது: சங்கீத நாடக அகாதமி
*பத்மஸ்ரீ விருது (2002)

## மறைவு
2002 ஆம் ஆண்டு சூலை 12 வெள்ளிக்கிழமை உடல்நலக் குறைவு காரணமாக காலமானார்.

## மேற்கோள்கள்

## வெளி இணைப்புகள்
SHRIMATI MANI KRISHNASWAMI - A Profile

பகுப்பு:கருநாடக இசைக் கலைஞர்கள்
பகுப்பு:கருநாடக இசைப் பாடகர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:1930 பிறப்புகள்
பகுப்பு:2002 இறப்புகள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:பத்மசிறீ விருது பெற்ற கலைத் துறையினர்
கதிர்மருத்துவத் தொழில்நுட்பனர்

**கதிர்மருத்துவத் தொழில்நுட்பனர்** (*radiotherapy technologist*) என்பவர் கதிர் மருத்துவத் துறையில் கதிர்வீச்சு புற்றுநோய் மருத்துவர் (Radio therapist), மருத்துவ இயற்பியலாளர் (Medical physicist) ஆகியோருடன் இணைந்து பணியாற்றும் பயிற்சி பெற்ற தொழில்நுட்பவியலாளர் ஆவார்.

மூன்றாண்டு பட்டப் படிப்புபெற்ற இவர் கதிர்வீச்சு, கதிர் உயிரியல், கதிர்மருத்துவத் துறையில் பயன்படும் பல்வேறு கதிர்கள், அவைகளின் பண்புகள், கதிரியல் பாதுகாப்பு, நோயறி கதிரியல், மீயொலி, கணினி தளகதிர்படவியல், காந்த ஒத்ததிர்வு படவியல் (MRI ) மற்றுமுள்ள கருவிகளின் அமைப்பு, செயல்படும் முறை, நோயாளிகளை கையாளும் விதம், புற்றுநோய் பற்றிய அறிவு என துறை சார்ந்த அனைத்தும் அறிந்தவராவார். கதிர் மருத்துவத்தின் வெற்றி தோல்வியில் இவர் பங்கு பெரிது.

பகுப்பு:கதிர் மருத்துவம்
பகுப்பு:தொழில்நுட்பத் துறையினர்
செல்வக்குழு ஆட்சி

**செல்வக்குழு ஆட்சி** அல்லது **புளூட்டோக்கிராசி** (*plutocracy*, ), என்பது ஒரு சமூகம் அல்லது அமைப்பை சிறுபான்மையான பெரும் செல்வந்தக் குடிமக்கள் ஆள்வதாகும்.  இச்சொல் முதன்முதலில் 1652இல் பயன்படுத்தப்பட்டது.  மக்களாட்சி, முதலாளித்துவம், சமூகவுடைமை அல்லது அரசின்மை, போலன்றி இத்தகைய முறைமை ஓர் நிறுவப்பட்ட அரசியல் தத்துவம் அல்ல; இதனை முறையாக ஆதரிப்போரும் இல்லை.  சமூகத்தில் மிகவும் செல்வமிக்க வகுப்பினர் இத்தகைய முறைமையை மறைமுகமாகவோ அறியாவண்ணமோ செயற்படுத்த முயல்வர்.  பெரும்பாலான நேரங்களில் புளூட்டோகிராசி என்ற சொல் இழிவான சொல்லாகவே பயன்படுத்தப்பட்டு வந்துள்ளது. 

## மேற்சான்றுகள்

## மேற்படிப்பிற்கு
* Howard, Milford Wriarson (1895). ''The American plutocracy''. New York: Holland Publishing.
* Norwood, Thomas Manson (1888). ''Plutocracy: or, American white slavery; a politico-social novel''. New York: The American News Company.
* Pettigrew, Richard Franklin (1921). *[http://books.google.com/books?id=JULLSNa-aLEC Triumphant Plutocracy: The Story of American Public Life from 1870 to 1920.]* New York: The Academy Press.
* Reed, John Calvin (1903). ''The New Plutocracy''. New York: Abbey Press.
## வெளி இணைப்புகள்
* 
* 
* Bill Moyers: Plutocracy Rising

பகுப்பு:அரசாட்சி முறைமைகள்
ஹிஸ்ட்ரி டிவி18 (தமிழ்)

**ஹிஸ்ட்ரி டிவி18** (*History TV18*) என்பது ஒரு வரலாற்று நிகழ்வுகள் தொடர்பான தொலைக்காட்சி சேவை ஆகும். இத்தொலைக்காட்சி இந்திய மொழிகளான தமிழ், இந்தி, தெலுங்கு, வங்காள, மராத்தி, குஜராத்தி மற்றும் ஆங்கில மொழிகளில் ஒளிபரப்பாகிறது. இந்த தொலைக்காட்சியை நடிகர் சல்மான் கான் விளம்பரப்படுத்தினார்.

## ஹிஸ்ட்ரி டிவி18
முதன்முதலாக இது ஹிஸ்டரி சேனல் என்ற பெயரில் 2003 நவம்பர் 30 இல் ஆரம்பிக்கப்பட்டது. 2008 நவம்பரில் ஸ்டார் நிறுவனம் இதனை ஃபொக்ஸ் ட்ரவெல்லர் என்ற பெயரில் நடத்தி வருகிறது.

2011 அக்டோபர் 9 இல் ஹிஸ்ட்ரி டிவி18 AETN18 மீடியா பிரைவேட் மூலம், ஹிஸ்ட்ரி டிவி18 இந்தியாவில்  மீண்டும் தொடங்கப்பட்டது. இது 7 மொழிகளில் தமிழ், இந்தி, தெலுங்கு, வங்காள, மராத்தி, குஜராத்தி, ஆங்கில கிடைக்கிறது.

## வெளி இணைப்புகள்
* ஹிஸ்டரி தொலைக்காட்சியின் அதிகாரபூர்வ இணையதளம்
* டிவி18 இன் முகநூல் பக்கம்

பகுப்பு:இந்தியத் தொலைக்காட்சி நிறுவனங்கள்
பகுப்பு:தமிழ்த் தொலைக்காட்சிச் சேவைகள்
பசுபதிநாதன் (சுவரெழுத்து கலைஞர்)

**பசுபதிநாதன்** என்பவர் சேலத்தைச் சேர்ந்த சுவரெழுத்து கலைஞர். இவர் 30 ஆண்டுகளுக்கு மேலாக சினிமா விளம்பரங்கள் எழுதிக்கொண்டிருக்கிறார். இவர் கடந்த 19 ஆண்டுகளாக சுவர்களில் பொன்மொழிகளை எழுதி வருகிறார். இவர் பொன்மொழிகளை எம் எம் எம் கார்னர் என்ற தலைப்பில் சுவரில் எழுதி வருகிறார்.

## இவரைப் பற்றி
இவர் சேலம் மாநகரில் மட்டும் 30 இடங்களில் பொன்மொழிகள் எழுதி வருகிறார். இவர் ஓவ்வொரு வாரமும் புதிதாக சுவரில்  எழுதுவார். இவர் செவ்வாயன்று சுவரை அழித்துவிட்டு புதனன்று புதிய பொன்மொழிகளை எழுதிவிடுகிறார். அவை வியாழன் முதல் அடுத்த வாரம் செவ்வாய் இரவு வரை அப்படியே இருக்கும். இவர் இதனைத் தனது சொந்தச் செலவில் செய்து வருகிறார். "Inspiration through Ideation" என்ற தலைப்பில் டெட் நிகழ்ச்சி ஒன்றில் சேலம் மாநகரில் ஜூன் 9ஆம் தேதி 2012ல் உரையாற்றியுள்ளார்.

## இவரைப்பற்றிய ஒளிப்படக்காட்சி
*(வி)சித்திரச் சுவர்கள் - a documentary on Salem MMM Corner

## விருதுகள்
சேலம் கன்சுயுமர் வாய்ஸ் என்ற அமைப்பு இவரது சேவையைப் பாராட்டி சேலம் மாவட்ட ஆட்சியர் முன்னிலையில் மார்ச் 23, 2012ல் விருது வழங்கியுள்ளது.

## வெளியிணைப்புகள்
*mmmcorner.com 

## மேற்கோள்கள்


பகுப்பு:சேலம் மாவட்டம்
பகுப்பு:கலைஞர்கள்